Egil Grandhagen

Egil Johan Grandhagen (1947–2020) var en norsk teolog og misjonsleder. Han var generalsekretær i Norsk Luthersk Misjonssamband (NLM) fra 1982 til 2001.Egil Grandhagen i Misjonshuset, Ringerikes Blad, 11. oktober 2008 

Grandhagen var cand.theol. fra Menighetsfakultetet i Oslo og hadde også offisersutdannelse fra Forsvaret. Han var assisterende heimesekretær i Norsk Luthersk Misjonssamband (NLM) 1972–1973, styrer på Soltun soldatheim 1973-–1976, assisterende heimesekretær ved hovedkontoret i NLM fra 1976, assisterende generalsekretær fra 1979 og generalsekretær i fra 1982 til 2001.Øyvind Åsland, generalsekretær i NLM: Egil Grandhagen - Minneord i Aftenposten 13. juni 2020 Han var deretter lærer og veileder på Fjellhaug utdanningssenter.Ola Ødegaard: Egil Grandhagen - Minneord i Aftenposten 2. juni 2020

Han skrev bøkene Du er dyrebar i Herrens øyne (1996), Med den kraft Herren gir (1997), Oppdraget er ikke fullført (1999), og en rekke hefter, som Alle har rett på evangeliet, I Kristi sted og Det gjelder livet.

Kjell Grandhagen, sjef for Forsvarets etterretningstjeneste (2010-2016), var hans bror.

Egil Grandhagens liv og virke er beskrevet i en porttrettbok skrevet av Hans Aage Gravaas: "Egil Grandhagen: Visjonær og samlende. Et portrett". Lunde Forlag, Oslo, 2022.

 Referanser 

Kategori:Generalsekretærer i Norsk Luthersk Misjonssamband
Kategori:Norske lutherske teologer
Kategori:Norske oppbyggelsesforfattere